Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az 1998. január 1-jétől hatályba lépett, a társadalombiztosítási nyugellátásról szóló 1997. évi LXXXI. törvény özvegyi
Paragraph Index: 749

7. §-a alapján 57. életév az irányadó” a jogosultság megállapítására. A Nyugdíjfolyósító Igazgatóság értesítésére a Nyugdíjbiztosítási Igazgatóság 1998. július 20-án hatálytalanító határozatot hozott. A panaszolt ügyben az állampolgári jogok országgyűlési biztosa általános helyettesének jelzésére a vizsgálat megindításakor — az Országos Nyugdíjbiztosítási Főigazgatóság később született állásfoglalásának is megfelelően — a Nyugdíjbiztosítási Igazgatóság megállapította a panaszos állandó özvegyi nyugdíjra való jogosultságát. Az 1998. november 2-án kelt határozatával az Igazgatóság a korábbi megállapító határozatot hatályába visszahelyezte. Tekintettel arra, hogy a konkrét panasz a vizsgálat lezárását megelőzően megoldódott, a konkrét ügyben ajánlásra nem volt szükség, a hasonló ügyek feltárása érdekében azonban további vizsgálat szükséges. Az állampolgári jogok országgyűlési biztosa általános helyettese ajánlásában felkérte az Országos Nyugdíjbiztosítási Főigazgatóság vezetőjét, hogy — rendeljen el vizsgálatot annak megállapítására, hogy a Nyugdíjfolyósító Igazgatóság téves jogértelmezése miatt hány esetben történt jogos állandó özvegyi nyugdíj igény elutasítás, az ellátások megállapítását és folyósítását az ügyviteli hiba miatti kamatok elszámolását, — a vizsgálat eredményéről pedig tájékoztatást kért, melynek határideje: 1999. január 30. Az Országos Nyugdíjbiztosítási Főigazgatóság vezetője arra való hivatkozással, hogy a panaszos özvegyi nyugdíj igényének elutasítására nem kizárólag az új, illetve átmeneti rendelkezések félreértése adott okot, hanem a korábbi nem egyértelmű szabályozás és „ritkán előforduló eset”, „elenyészően kis számban”, az ajánlást nem fogadta el. Az állampolgári jogok országgyűlési biztosa általános helyettese a hivatalból történő vizsgálat szükségességére tett ajánlását fenntartja. 3.16. Összefoglaló észrevételek Az Alkotmány 32/B. § (6) bekezdése alapján az országgyűlési biztos tevékenységének tapasztalatairól évente beszámol az Országgyűlésnek. Az országgyűlési biztosokról szóló

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes